Cape Sea View | LekkeSlaap
Cape Sea View bied billike, gerieflike selfsorgverblyf in 3 woonstelle. Cape Sea View is goed geleë teen die Hottentotshollandberge en die balkonne het luisterryke uitsigte oor Valsbaai en die Atlantiese Oseaan. Hierdie is ideale verblyf vir diegene wat Kaapstad en die omliggende wynlandgoedere wil verken. Eersgenoemde is net 50 km vanaf Cape Sea View en laasgenoemde net 15 km.
Elke woonstel is smaakvol versier en het sy eie ingang. The Whale Apartment is die grootste en het slaapplek vir 6 persone. The Dolphin Apartment het plek vir 4 persone en The Seal is 'n oopplan-woonstel met plek slaapplek vir 2 persone. Linne en badhanddoeke word voorsien. Let asseblief daarop dat daar steil trappe na al die eenhede is wat miskien nie geskik sal wees vir gaste wat moeilik loop nie.
Elke woonstel het 'n stoep of 'n balkon met see-uitsigte, stoepmeubels en 'n braaiplek wat met gas of hout werk.
Dit is ideaal vir gaste wat 'n bietjie son wil vang of met 'n glasie Kaapse wyn in die hand wil staan en kyk hoe die son sierlik oor Valsbaai sak. In die winter kan jy kyk hoe die walvisse in die oseaan baljaar.